BG
3.5.2023 г.
Официален вестник на Европейския съюз
C 156/49
Карта на определения географски район (защрихования район):
Основания Добавен е районът Walgau, тъй като се намира в съседство с досега описания определен район и за него важат същите геоложки, биологични и културни условия, отговарящи на критериите на спецификацията.
От останалия текст е оставена само информацията, необходима за географския район.
Типографската грешка „Laiblachtal“ е поправена.
Правилното наименование на района е „Leiblachtal“.
Освен това картата на „Tyrol/Vorarlberg“ в продуктовата спецификация е заменена с нова карта на определения географски район.
Новата карта е по-ясна и благодарение на добавеното защриховане районът е показан по-подробно.
4.
Метод на производство
Първоначалният текст на точка 5, буква д) (Метод на производство) от продуктовата спецификация е формулиран по-точно и е разделен на точки 4.5.1 (Суровина — мляко), 4.5.2 (Производство) и 4.5.3 (Специален опит — познания за производството).
Методът на преработка също е указан по-точно.
Освен това традиционният метод на производство е описан по-подробно в точка 4.5.3 (Специален опит — познания за производството).
Точка 5, буква д) от продуктовата спецификация, която гласи следното: „Vorarlberger Bergkäse“ е типичен традиционен продукт.
Съществен елемент от производствения процес е спазването на строги критерии за производство на мляко (насоки за качество за млекопроизводителите).
По-специално: — само стопанства с изцяло екстензивно управление на пасищата, без производство или хранене със силаж, имат право да доставят мляко или само мляко от такива стопанства може да се използва за производството на „Vorarlberger Bergkäse“. — Млякото се доставя в мандрата за производство на сирене поне веднъж дневно и се преработва директно там (без последващ превоз от една мандра до друга).
Реално производство: — Доставеното сурово мляко (неподложено на термична обработка, непастьоризирано и непреминало стерилизация чрез центрофугиране) е частично обезмаслено (до съдържание на масленост от около 3,3 %). — Подсирва се с телешко сирище и собствена суроватка и млечнокисела култура на стопанството (по отношение на която опитът на производителя на сирене е от решаващо значение за оценката и отглеждането на културата).
Благодарение на използването на суроватки „Vorarlberger Bergkäse“ се различава значително от други подобни продукти.